|  |  |
| --- | --- |
| Številka: | 024-5/2022-3340-43 |
| Datum: | 07. 05. 2025 |

**Zadeva: Zapisnik 14. seje Delovne skupine za trajni dialog z nevladnimi organizacijami v kulturi**

**Pričetek seje:** 7. 5. 2025, 10.00, Ministrstvo za kulturo (MK), Maistrova 10, 1000 Ljubljana

**Prisotni člani delovne skupine:**

1. Tjaša Pureber, MK;
2. Mija Aleš;
3. Uroš Veber;
4. Inga Remeta;
5. Violeta Videnović.

**Ostali prisotni:**

1. Lara Štrokaj, MK

**Opravičeno odsotni:**

1. Dr. Tomaž Simetinger;
2. Petra Hazabent;
3. Borut Pelko;
4. Dr. Sonja Kralj, MK;
5. Mihael Kelemina, MK.

**Dnevni red:**

1. Potrditev dnevnega reda 14. seje Delovne skupine za trajni dialog z nevladnimi organizacijami v kulturi;
2. Potrditev zapisnika 13. seje Delovne skupine za trajni dialog z nevladnimi organizacijami v kulturi;
3. Pregled aktualnih zakonodajnih postopkov;
4. Razno.

**Sklep 1: Člani delovne skupine potrjujejo dnevni red 14. seje Delovne skupine za trajni dialog z nevladnimi organizacijami v kulturi.**

Sklep je bil soglasno potrjen s 5 glasovi ZA, 0 glasovi PROTI in 0 glasovi VZDRŽAN\_A.

1. **Potrditev zapisnika 13. seje Delovne skupine za trajni dialog z nevladnimi organizacijami v kulturi;**

**Sklep 2: Člani delovne skupine bodo zapisnik 13. seje Delovne skupine za trajni dialog z nevladnimi organizacijami v kulturi potrdili pisno.**

Sklep je bil soglasno potrjen s 5 glasovi ZA, 0 glasovi PROTI in 0 glasovi VZDRŽAN\_A. \*Opomba zapisničarke: zapisnik je bil pisno naknadno potrjen.

1. **Pregled aktualnih zakonodajnih postopkov**

Tjaša Pureber uvodoma predstavila aktualne zakonodajne spremembe na področju kulture. Glede zakona, ki ureja izjemne dodatke je poudarila, da je zakon trenutno na referendumu. Gre za pomemben zakon, saj se tiče nagrajencev z najvišjimi nagradami, ljudi, ki so kulturi dali ogromno. Če omenjeni zakon na referendumu pade, se bo do nadaljnjega uporabljal zakon iz 70. let prejšnjega stoletja. Pri Zakonu o javni rabi slovenščine, ki je bil sprejet, je izpostavila, da so trenutno v pripravi različni podzakonski akti, pripravlja se seznam vseh naprav, ki bodo morale govoriti slovensko. Novela zakona o STA-ju je v medresorski obravnavi. ZUJIK-I je tik pred vladno obravnavo. Usklajevanje je potekalo z vsemi ministrstvi, saj gre za glavni sistemski zakon. Zakon o medijih je v parlamentarni proceduri v tretjem branju. Predvidenih je več podzakonskih aktov. Sheme pomoči bodo predvsem za digitalizacijo medijev.

Uroš Veber je vprašal, ali bodo podzakonski akti v javni obravnavi.

Tjaša Pureber je odgovorila, da podzakonske akte sicer sprejema vlada, vendar gredo vsi tako kot zakoni v javno obravnavo. Glede novele Zakona o RTV-ju je povedala, da bo kmalu šla v javno obravnavo. Ta teden bo ponovno šel v javno razpravo Zakon o varstvu kulturne dediščine. Glede zakona o avdio-vizualnem centru je povedala, da je prišlo veliko predlogov s strani javnosti, ministrstvo jih še usklajuje. Kar zadeva podzakonske akte: Akcijski načrt do leta 2027 je bil aprila sprejet na vladi. Pripravlja se nova strategija jezikovne politike. Vključeni bodo tudi nevladniki, potekali bodo trije javni posveti z različnimi skupinami. To je pomembno tudi v kontekstu umetne inteligence. V medresorski obravnavi je uredba o minimalnih plačilih za samozaposlene v kulturi. Zakon je predvidel opcijo tarif. Književniki in prevajalci so v javni razpravi opozorili, da merilo ur za njih ni primerno, zato so obračunavanje po urah uredili opcijsko in dodali tarife.

Uroš Veber je povedal, da je glede opcijskih tarif zelo zadovoljen. Uroš Veber je nadaljeval, da gre pri JAK-u za javno agencijo, ki je sprejela svoje tarife. Ostaja pa dilema za druge poklice, ki nimajo tovrstne agencije, denimo oblikovalci.

Violeta Videnović je opozorila na težave slovenskih filmskih producentov, saj meni, da kinooperaterji izsiljujejo slovenski film, nekateri ga po njenih besedah kaznujejo tako, da nočejo vrteti slovenskih filmov. Poudarila je, da je njihovo stališče, da bi moralo ministrstvo poskrbeti, da tisti operaterji, ki kaznujejo slovenski film, ne bi bili financirani iz javnih sredstev.

Tjaša Pureber je pojasnila, da je bil zakon, ki ga omenja, sprejet na ministrstvu za gospodarstvo. Ministrstvo za kulturo je vse pozvalo k dialogu in iskanju primerne rešitve.

1. **Razno**

Tjaša Pureber uvodoma predstavila aktualne zakonodajne spremembe na področju kulture. Glede zakona, ki ureja izjemne dodatke je poudarila, da je zakon trenutno na referendumu. Gre za pomemben zakon, saj se tiče nagrajencev z najvišjimi nagradami, ljudi, ki so kulturi dali ogromno. Če omenjeni zakon na referendumu pade, se bo do nadaljnjega uporabljal zakon iz 70. let prejšnjega stoletja. Pri Zakonu o javni rabi slovenščine, ki je bil sprejet, je izpostavila, da so trenutno v pripravi različni podzakonski akti, pripravlja se seznam vseh naprav, ki bodo morale govoriti slovensko. Novela zakona o STA-ju je v medresorski obravnavi. ZUJIK-I je tik pred vladno obravnavo. Usklajevanje je potekalo z vsemi ministrstvi, saj gre za glavni sistemski zakon. Zakon o medijih je v parlamentarni proceduri v tretjem branju. Predvidenih je več podzakonskih aktov. Sheme pomoči bodo predvsem za digitalizacijo medijev.

Uroš Veber je vprašal, ali bodo podzakonski akti v javni obravnavi.

Tjaša Pureber je odgovorila, da podzakonske akte sicer sprejema vlada, vendar gredo vsi tako kot zakoni v javno obravnavo. Glede novele Zakona o RTV-ju je povedala, da bo kmalu šla v javno obravnavo. Ta teden bo ponovno šel v javno razpravo Zakon o varstvu kulturne dediščine. Glede zakona o avdio-vizualnem centru je povedala, da je prišlo veliko predlogov s strani javnosti, ministrstvo jih še usklajuje. Kar zadeva podzakonske akte: Akcijski načrt do leta 2027 je bil aprila sprejet na vladi. Pripravlja se nova strategija jezikovne politike. Vključeni bodo tudi nevladniki, potekali bodo trije javni posveti z različnimi skupinami. To je pomembno tudi v kontekstu umetne inteligence. V medresorski obravnavi je uredba o minimalnih plačilih za samozaposlene v kulturi. Zakon je predvidel opcijo tarif. Književniki in prevajalci so v javni razpravi opozorili, da merilo ur za njih ni primerno, zato so obračunavanje po urah uredili opcijsko in dodali tarife.

Uroš Veber je povedal, da je glede opcijskih tarif zelo zadovoljen. Uroš Veber je nadaljeval, da gre pri JAK-u za javno agencijo, ki je sprejela svoje tarife. Ostaja pa dilema za druge poklice, ki nimajo tovrstne agencije, denimo oblikovalci.

Violeta Videnović je opozorila na težave slovenskih filmskih producentov, saj meni, da kinooperaterji izsiljujejo slovenski film, nekateri ga po njenih besedah kaznujejo tako, da nočejo vrteti slovenskih filmov. Poudarila je, da je njihovo stališče, da bi moralo ministrstvo poskrbeti, da tisti operaterji, ki kaznujejo slovenski film, ne bi bili financirani iz javnih sredstev.

Tjaša Pureber je pojasnila, da je bil zakon, ki ga omenja, sprejet na ministrstvu za gospodarstvo. Ministrstvo za kulturo je vse pozvalo k dialogu in iskanju primerne rešitve.

Seja se je zaključila ob 11:20

**Zapisala:**

Lara Štrokaj, študentka

**Podpis:**

Uroš Veber,

predsednik Delovne skupine za trajni dialog z nevladnimi organizacijami v kulturi

**Podpis:**

Tjaša Pureber,

generalna direktorica Direktorata za razvoj kulturnih politik

**Priloga:**

* Lista prisotnosti

**Poslano (po e-pošti):**

* članom in članicam delovne skupine
* ostalim udeležencem seje delovne skupine